Teams-tapaaminen. KEO-30 \_ ohjelmatukijärjestöt

Riina-Riikka Heikka, Anu Ala-Rantala, Tiina Kajakoski, Piritta Rikkonen (KUA), Lauri Peltonen (Taksvärkki)

Maanantai 8.6.klo 9.00.-9.50.

Yleistä:

Järjestöt: OT-järjestöille kevät on ollut monella tavalla poikkeusaikaa. Järjestöt pitivät 19.5. kokouksen, jossa nousi esiin muutama asia joista halaisimme keskustella ja kuulla lisää.

KEO-30: Ministeriössä poikkeusaika on myös teettänyt lisätöitä. Järjestörahoitukseen on tehty päätöksiä noin 3 miljoonan euron uudelleen kohdennuksista. Olemme saaneet paljon järjestöpalautetta ja tietoa ohjelmien haasteista koronapandemiaan liittyen. Kannustamme edelleen ottamaan jakamaan tietoa ja ottamaan yhteyttä matalalla kynnyksellä. Hanketukikierroksen päätöksenteko on ollut toinen keskeinen työalue viime aikoina.

1. Ohjelmatuen omavastuurahoituksen poistaminen vuodelta 2020

OT-järjestöt: Omavastuuosuuden poisto oli usealle järjestölle merkittävä asia toiminnan sujuvuuden kannalta. Sen avulla voitiin välttää suuri osa lomautuksista ja toiminnan sisällöllisistä leikkaamisista. Oman varainhankinnan haasteet jatkuvat koronatilanteen seurauksena myös tätä vuotta pitemmälle. Voiko vuoden 2021 suhteen toivoa jotain vastaavaa erityispäätöstä

KEO-30: Hyvä kuulla että rahoituspäätös on otettu tyytyväisenä vastaan. Päätös omavastuuosuuden poistosta on kertaluonteinen, ja uusia päätöksiä tehdään tilanteen kehittymisen pohjalta. Vuotta 2021 koskevia päätöksiä ei ole tehty, vaan niiden aika on myöhemmin, jos tarpeen.

1. Keväältä siirtynyt kansalaisyhteiskuntafoorumi

OT-järjestöt: Kaikille järjestöille yhteinen foorumi peruutettiin keväältä korotalinteen takia. Mitä konkreettisia suunnitelmia ministeriöllä on sen suhteen syksyksi?

KEO-30: Foorumi on edelleen suunnitelmissa. Sitä ehdittiin valmistella pitkälle ennen peruuttamista. Keväällä suunniteltu yritysyhteistyöteema on edelleen suunnitelmissa, ja teemaa pohjustetaan ministeriön tekemän selvityksen pohjalta. Järjestöt voivat kuitenkin tehdä esityksiä muista ajankohtaisista teemoista, ja näitä esityksiä kuunnellaan mahdollisuuksien mukaan. Ministeri Skinnarin osallistuminen vähintään osaan foorumista on tavoitteena ja tarkoituksena.

Uusi tavoiteaikataulu foorumin järjestämiseksi on syys-lokakuu. Tapahtumasta lähetetään lisätietoa elokuun aikana.

1. Ohjelmatuen 2022-2025 hakukierros

OT-järjestöt: Onko hakukierroksen suhteen uutta kerrottavaa, esim. kriteerien tai aikataulujen suhteen?

KEO-30: Valmistelut ovat menneet eteenpäin, ja niistä ilmoitetaan yhdenvertaisuuden periaatteen pohjalta kaikille yhtä aikaa. Palaamme asiaan kun valmistelu etenee.

1. Kehityspolitiikan tuloskartat ja indikaattorit

OT-järjestöt: Päivitettyjen indikaattorien esittelytilaisuudet peruttiin keväältä. Hienoa että ministeriö pystyi vielä järjestämään etätapahtumana esittelytilaisuuden 15.6. OT-järjestöjen tapaamisessa nostettiin keskusteluun erityisesti ”kansalaisyhteiskunnan tila” -indikaattori, josta saattaa syntyä syventävää keskustelua järjestettävässä tilaisuudessa.

KEO-30: Työpajaan on ilmoittautunut paljon osanottajia, mikä kertoo sen tarpeesta. Pyrimme järjestämään tiiviin ja informatiivisen tapahtuman.

1. OT rahoitusinstrumenttikysely

OT-järjestöt: Minkälaisia tuloksia kysely antoi? Miten kyselyt tulokset otetaan huomioon käytännön tasolla?

KEO-30: Kaikki OT-järjestöt vastasivat kyselyyn. Vastausten yleiskuva oli erittäin myönteinen. Erityisesti kiitettiin tuki-instrumentin joustavuutta ja sen mahdollistamaa työn pitkäjänteisyyttä. Kehittämistoiveita tuli ohjelmaan hallintoon liittyen. Toivottiin edelleen hallintotyön kevennystä. Kyselyn tuloksia otetaan huomioon kun uusi hakukierros avataan, jolloin kaikki suunnittelu- ja muut ohjeistuset ovat valmiina. Keväältä siirtynyt ja aikataulultaan viivästynyt ”Läpileikkaavien teemojen –ohjeistus” valmistuu myös siihen mennessä.

1. OTRAKE –työalusta

KEO-30: Ohjelmarahoituksen kehittämiseksi olemme ottaneet käyttöön OTRAKE-alustan, johon toivotaan järjestöiltä kehittämisideoita ja niihin liittyvää keskustelua. Alustan käyttö on kuitenkin jäänyt vähäiseksi. Minkä takia ja miten voimme kannustaa sen aktiivisempaan käyttöön?

OT-järjestöt: OTRAKE-alustan käyttö on ehkä monelta unohtunut kevään poikkeustoimintojen aikana. Siitä kannattaa muistuttaa.

Yhteisesti: Kiitos yhteistyöstä kevään aikana. Syksyllä OT-järjestöjen puheenjohtajina jatkavat Vammaiskumppanuus ja WWF Suomi.